[origo]2012.03.28. 19:23
Jelentősebb nyereményt osztottak ki a második napon az ÁtVágó-ban: Vágó kvízében három és fél millió forintot vitt haza egy játékos. A kecskeméti férfi ezzel az összeggel megkapta a Story4 történetének eddig kifizetett legmagasabb nyereményét.
A csatorna közlése szerint a 38 éves hirdetésszervező Hallók Ákosnak a lehető legjobbkor jött a pénz: "Épp családi házra gyűjtünk a kedvesemmel, ezzel az összeggel egyre közelebb kerülünk az álmunkhoz... szinte karnyújtásnyira. Jó volt újra Vágóval szemben ülni. Évekkel korábban már találkoztunk egy másik vetélkedőben, de ott csak néhány százezret vittem haza. Ez az eddigi legmagasabb nyereményem."
Vágó IstvánmédiavetélkedőkvíztévéÁtvágó (kvíz)Story4